b'\n_START_ARTICLE_\nHerrestaldene\n_START_PARAGRAPH_\nHerrestaldene (dansk) eller Herrenstall (tysk) er en sidegade til N\xc3\xb8rregade i den indre by (Sankt Gertrud) i Flensborg. Den smalle str\xc3\xa6de f\xc3\xb8rer fra N\xc3\xb8rregaden ned til Skibsbroen ved Flensborg havn. Den blev n\xc3\xa6vnt f\xc3\xb8rste gang i 1582. Gadenavnet henviser til Duborg Slots hestestalde, som fandtes her i n\xc3\xa6rheden af havnen. Herrestaldene og Slotsgaden var i middelalderen den korteste vej fra havnen op til Duborgen. Gaden blev i 1800-tallet hjemmet for sm\xc3\xa5borgere, h\xc3\xa5ndv\xc3\xa6rkere og arbejdere._NEWLINE_Herrestaldene er pr\xc3\xa6get af sm\xc3\xa5 gavlhuse fra 1700-tallet. I gadens vestlige del blev dog en del af de gamle bygninger nedrevet i 1900-tallet. Parallelt l\xc3\xb8bende gange er Oluf-Samson-Gangen (i syd) og N\xc3\xb8rrefiskergaden (i nord).'